laion/Wikipedia-Exotic huggingface dataset:
יחסי אזרבייג'ן–ונצואלה

יחסי אזרבייג'ן–ונצואלה הם היחסים הדיפלומטיים שבין הרפובליקה של אזרבייג'ן לבין הרפובליקה הבוליברית של ונצואלה. ונצואלה הכירה בעצמאות אזרבייג'ן ב-9 בינואר 1992. היחסים הדיפלומטיים בין המדינות כוננו ב-12 במאי 1995. בשנת 2015, שווי הסחורה שיוצאה מוונצואלה לאזרבייג'ן הגיעה לסך 7.02 מיליון דולר אמריקאי והיא כללה תחמוצת אלומיניום. באותה שנה, שווי הסחורה שיוצאה מאזרבייג'ן לוונצואלה הגיעה לסך 56.8 אלף דולר אמריקאי והיא כללה משאבות נוזל, אביזרי חשמל, מוטות חשמל, ציוד לסיקור, מכשירי מדידה של גזים ונוזלים, מתכת ועוד. בשנת 2014, שווי הסחורה שיוצאה מוונצואלה לאזרבייג'ן הגיעה לסך 4.64 מיליון דולר אמריקאי והיא כללה תחמוצת אלומיניום. באותה שנה, שווי הסחורה שיוצאה מאזרבייג'ן לוונצואלה הגיעה לסך 5.27 אלף דולר אמריקאי והיא כללה חוטים מבודדים, מכונות חפירה וכלי יד. ונצואלה מיוצגת באזרבייג'ן בדרג השגרירות על ידי שגרירות שהיא מחזיקה בבאקו, בירת המדינה. אזרבייג'ן אינה מיוצגת בוונצואלה, הן בדרג השגרירות והן בדרג הקונסולרי. יחסי אזרבייג'ן-פרו יחסי אזרבייג'ן-קובה יחסי אזרבייג'ן-מקסיקו מדיה וקבצים בנושא יחסי אזרבייג'ן–ונצואלה בוויקישיתוף יחסי החוץ של אזרבייג'ן עם מדינות אמריקה, באתר משרד החוץ האזרבייג'ני Products that Venezuela exports to Azerbaijan (2015), The Observatory of Economic Complexity (באנגלית) (ארכיון) Products that Venezuela imports from Azerbaijan (2015), The Observatory of Economic Complexity (באנגלית) (ארכיון) Products that Venezuela exports to Azerbaijan (2014), The Observatory of Economic Complexity (באנגלית) (ארכיון) Products that Venezuela imports from Azerbaijan (2014), The Observatory of Economic Complexity (באנגלית) (ארכיון) שגרירות ונצואלה בבאקו, אזרבייג'אן, באתר EMBASSYPAGES.COM
קאל אורקו

קאל אורקו (Cal Orcko) הוא אתר פלאונטולוגי השוכן ליד העיר סוקרה בבוליביה. באתר קיר תלול עם אלפי טביעות רגליים של דינוזאורים. אורכו של האתר הוא 1,200 מטר וממוקם על צוק בעל שיפוע של 73 מעלות המתנשא לגובה של 80 מטר. מזוהים בו כיום טביעות רגליים של לפחות שמונה מיני דינוזאורים מתקופת הקרטיקון העליון. מדיה וקבצים בנושא קאל אורקו בוויקישיתוף Tentativ List World Heritage Universiteit Basel Project tbv Toerisme universiteit Basel Avakian, Talia (26 June 2015). "There's a wall in Bolivia that's covered in thousands of dinosaur footprints, and it's becoming a major tourist attraction". Belcher, Ian (15 July 2011). "Dinosaur tracking in Bolivia" – via The Guardian.
פסגת צ'ימני (קנדה)

פסגת צ'ימני (באנגלית: Chimney Peak - מילולית "פסגת ארובה") היא הר ברכס בואו, בהרי הרוקי הקנדיים, הממוקם על קו פרשת המים של אמריקה, ובשל כך ממוקם על הגבול (העובר באזור זה לאורך קו פרשת המים) בין פרובינציית אלברטה ופרובינציית קולומביה הבריטית שבקנדה. ההר, שגובהו 3,002 מטרים מעל פני הים, והוא מתנשא 137 מטרים מעל סביבתו, ממוקם דרומית להר קוואדרה, וצפונית-מערבית להר וימפר. שמו של ההר ניתן בשנת 1910 על ידי ט.ג. לונגסטף (T.G. Longstaff) וקפטן אי. או וילר (E.O. Wheeler), אשר היו הראשונים שטיפסו על ההר (בשנה זו), משהם טיפסו דרך בקע דמוי ארובה בצלע ההר. שם ההר אומץ רשמית ב-31 במרץ 1919. כאמור, לונגסטף ווילר היו הראשונים שטיפסו על ההר בשנת 1910. מדיה וקבצים בנושא פסגת צ'ימני בוויקישיתוף פסגת צ'ימני באתר ממשלת קולומביה הבריטית פסגת צ'ימני באתר ממשלת קנדה פסגת צ'ימני באתר albertawow פסגת צ'ימני באתר peakfinder תצלום לוויין של פסגת צ'ימני מזג אוויר עדכני בפסגת צ'ימני תחזית מזג אוויר עדכנית עבור פסגת צ'ימני - לפי גבהים "ארובה" הוא מונח מתחום טיפוס ההרים - ומשמעו בקע בצלע ההר (פיר) המאפשר טיפוס תוך לחיצת הגב כנגד קיר הארובה עם הרגלים, וכך התקדמות במעלה הפיר. מידע גאוגרפי והיסטורי באתר אנציקלופדיית ההרים הקנדית. מידע גאוגרפי ההיסטוריה של שם ההר
פסגת צ'ימני

האם התכוונתם ל... פסגת צ'ימני (קנדה) – הר בהרי הרוקי הקנדיים בפרובינציית אלברטה שבקנדה פסגת צ'ימני (אורגון) – הר במדינת אורגון שבארצות הברית פסגת צ'ימני (איידהו) – הר במדינת איידהו שבארצות הברית פסגת צ'ימני (אלבמה) – הר במדינת אלבמה שבארצות הברית פסגת צ'ימני (וושינגטון) – הר במדינת וושינגטון שבארצות הברית פסגת צ'ימני (מיין) – הר במדינת מיין שבארצות הברית פסגת צ'ימני (נבדה) – הר במדינת נבדה שבארצות הברית פסגת צ'ימני (ניו מקסיקו) – הר במדינת ניו מקסיקו שבארצות הברית פסגת צ'ימני (קולורדו) – הר במדינת קולורדו שבארצות הברית פסגת צ'ימני (קליפורניה) – הר במדינת קליפורניה שבארצות הברית
הר וימפר (הרי הרוקי הקנדיים)

הר וימפר (באנגלית: Mount Whymper) הוא הר בהרי הרוקי הקנדיים, בשטח הפארק הלאומי קוטניי, בפרובינציית קולומביה הבריטית שבקנדה. גובהו של ההר 2,844 מטרים מעל פני הים, והוא מתנשא לגובה 263 מטרים מעל סביבתו. ההר ממוקם בסמוך למעבר ורמיליון.  ההר נקרא על שם מטפס ההרים הראשון שהעפיל לפסגת ההר - האלפיניסט האנגלי, מגלה הארצות והסופר אדוארד וימפר (שהיה מטפס ההרים הראשון שהעפיל לפסגת המטרהורן בהרי האלפים). השם אומץ רשמית ב-14 בינואר 1909. (בקולומביה הבריטית הר נוסף (הר וימפר), הקרוי על שם אחיו של אדוארד - פרדריק וימפר.) בשנת 1901, וימפר ועימו ארבעה מדריכי טיפוס: ג'וזף בוסוני (Joseph Bossoney), כריסטיאן קאופמן (Christian Kaufmann), כריסטיאן קלוקר (Christian Klucker), וג'יימס פולינגר (James Pollinger) היו הראשונים שהעפילו לפסגת ההר (באותה עת נקרא ההר "הר לפרוי" (Mount Lefroy)- שם שניתן להר על ידי משלחת פאליסר; השם שונה על מנת לכבד את המטפסים). הטיפוס בוצע במימון חברת הרכבת הקנדית-פסיפית, במטרה לעודד תיירות טיפוס הרים באזור. • Gerry Shea, Mountain Treks in British Columbia, PP 188 - 189 • Emerson Sanford, Janice Sanford Beck, Historic Hikes in Northern Yoho National Park, P 102 הר וימפר באתר ממשלת קולומביה הבריטית תצלום לוויין של הר וימפר הר וימפר באתר summitpost הר וימפר באתר peakware הר וימפר באתר peakfinder תיאור ומפת מסלול הטיפוס לפסגת הר וימפר באתר trailpeak תצלומי טיפוס על הר וימפר מבט מפסגת הר וימפר, סרטון באתר יוטיוב מוכנה לעיתים "הר אדוארד וימפר" על מנת להבדילו מ"הר פרדריק וימפר" - "הר וימפר" אחר בפרובינציית קולומביה הבריטית מידע היסטורי וגאוגרפי באתר אנציקלופדיית ההרים הקנדית מידע על אדוארד וימפר ההיסטוריה של השם ראו ספרם של סנפורד ובק ב"לקריאה נוספת"
הר וימפר

האם התכוונתם ל... הר וימפר (הרי הרוקי הקנדיים) – הר בהרי הרוקי הקנדיים בשטח הפארק הלאומי קוטניי במזרח פרובינציית קולומביה הבריטית שבקנדה הר וימפר (האי ונקובר) – הר בשטח האי ונקובר במערב פרובינציית קולומביה הבריטית שבקנדה
הרץ

הרץ (סימון: Hz) הוא יחידת מידה לתדירות במערכת היחידות הבינלאומית. היא נקראת על שמו של הפיזיקאי הגרמני היינריך רודולף הרץ אשר תרם רבות למדע בתחום האלקטרומגנטיות. הגדרת ההרץ היא Hz = s−1 שמשמעותה "אירוע אחד לשנייה"; 100 הרץ משמעותו "100 אירועים לשנייה", וכן הלאה. ניתן ליישם את היחידה על כל אירוע מחזורי, למשל: שעון מתקתק ב-1 הרץ. הערך ההפוך לתדירות הוא זמן מחזור; תדירות של 1 הרץ שווה לאירוע של שנייה אחת, ואירוע של 1 מגה-הרץ הוא אירוע של 1 מיקרו-שנייה. בכתיבה אשר הייתה מקובלת בתקופה לפני מלחמת העולם השנייה, השתמשו במושגים כמו מחזורים לשנייה (Cycles per second), עם כפולות מתאימות "קילו-מחזורים", "מגה-מחזורים" וכן הלאה. 1 מיקרו־הרץ (סמל: μHz) = פעם במיקרושנייה (מיליונית שנייה) 1 מילי־הרץ (סמל: mHzׁׂׂׂׂ) = פעם במילישנייה (אלפית שנייה) 1 הרץ (סמל: Hz) = פעם בשנייה 1 דקא־הרץ (סמל: daHz) = עשר פעמים בשנייה 1 הקטו־הרץ (סמל: hHz) = מאה פעמים בשנייה 1 קילו־הרץ (סמל: kHz) = אלף פעמים בשנייה 1 מגה־הרץ (סמל: MHz) = מיליון פעמים בשנייה 1 ג'יגה־הרץ (סמל: GHz) = מיליארד (אלף מיליונים) פעמים בשנייה 1 טרה־הרץ (סמל: THz) = טריליון (אלף מיליארדים) פעמים בשנייה 11.574 מיקרו־הרץ – תדר סיבוב כדור הארץ ((23 שעות, 56 דקות ו-4 שניות) / 1). 5 או 6 דקא־הרץ – תדר זרם חילופין ביתי תקני, במתח חשמלי של 220 או 110 וולט. 2.62 הקטו־הרץ – תדר התו המוזיקלי דו (האמצעי במקלדת הפסנתר). 4.4 הקטו־הרץ – תדר התו המוזיקלי לה, שמשתמשים בו כדי לכוון כלים מוזיקליים. 20 קילו־הרץ – תדר סף השמיעה הממוצע של בני אדם. 60 קילו־הרץ – תדר סף השמיעה הממוצע של כלבים. 104 קילו־הרץ – תדר השעון של המיקרו-מעבד המסחרי הראשון - אינטל 4004 (1971). 531–1,611 קילו־הרץ – שידורי רדיו AM. 88–108 מגה־הרץ – שידורי רדיו FM. 2.45 ג'יגה־הרץ – תדר הגל במכשיר מיקרוגל. 484-400 טרה־הרץ – טווח התדירות של האור האדום. 789-668 טרה־הרץ – טווח התדירות של האור הסגול. יחידות מידה על שם אישים הרץ, באתר אנציקלופדיה בריטניקה (באנגלית)
הר וימפר (האי ונקובר)

הר וימפר (באנגלית: Mount Whymper) הוא הר הממוקם על האי ונקובר, ברכסי האי ונקובר, במערב פרובינציית קולומביה הבריטית שבקנדה. גובהו של ההר 1,539 מטרים מעל פני הים, והוא מתנשא לגובה של 889 מטרים מעל סביבתו. ההר הוא הנקודה הגבוהה ביותר בקנדה, מדרום לקו הרוחב 49.  ההר ממוקם בין מוצאו של נהר צ'מאינוס ונהר נאנאימו הדרומי, כ-14 קילומטרים צפונית למפרץ האנימון. שמו של ההר ניתן לו בשנת 1864 והוא נקרא על שם פרדריק וימפר, אשר יחד עם רוברט בראון, השתתף במשלחת החקר של האי ונקובר. השם אומץ רשמית ב-6 במאי 1910. (בקולומביה הבריטית הר נוסף (הר וימפר), הקרוי על שם אחיו של פרדריק - אדוארד וימפר) הר וימפר באתר ממשלת קולומביה הבריטית הר וימפר באתר summitsearch הר וימפר באתר summitpost הר וימפר באתר peakbagger תחזית מזג אוויר עדכנית עבור הר וימפר תחזית מזג אוויר עדכנית להר וימפר סטטיסטיקות מזג אוויר עבור הר וימפר מוכנה לעיתים "הר פרדריק וימפר" על מנת להבדילו מ"הר אדוארד וימפר" - "הר וימפר" אחר בפרובינציית קולומביה הבריטית מידע היסטורי וגאוגרפי באתר אנציקלופדיית ההרים הקנדית קורות חייו של פרדריק וימפר ההיסטוריה של מתן השם
ישעיה בנט

הרב ישעיה בנט (תקנ"ב, 1792–י"ט בכסלו תרכ"ה, 18 בדצמבר 1864) היה ראב"ד של קהילת קאליב ומחוז סבולץ'. נולד לרבי מרדכי בנט, ונישא לביתו של הרב אלעזר לעוו אבד"ק סאנטוב ומיקאלוש. בתחילה היה רב בנאחוד בבוהמיה, ובשנת תקפ"ד (1824) לערך מונה לרב במילזיץ (מילזוב) במוראביה, ובשנת ת"ר (1840) נהיה רבה של קאליב ושל מחוז סבולץ' בהונגריה. היה בין ששת הרבנים שהגישו לפני המלך פרנץ יוזף, בקשה ליתן רשות לעשות קהילות אורתודוקסיות נפרדות מהקהילות הנאולוגיות, בקשה שהקיסר הטה לה אוזן קשבת. בנו רבי ישכר בעריש אברהם בנט, אבד"ק קאלוב חתנו רבי אברהם יצחק גליק, אבד"ק טאלטשעווא חתנו רבי יוסף אליהו הכהן זעלפריינד, ד"ר בנאדש האלאס (אנ'), ונקבר בבית החיים שם. משה אלכסנדר זושא קינסטליכר, החתם סופר ובני דורו: אישים בתשובות חתם סופר, בני ברק, תשנ"ג, ערך ישעיה בנעט אילן היוחסין של הרב ישעיה בנט ראה מפרי הגן ח"ב עמ' 30-32 ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אגוסטינה קורדובה

אגוסטינה קורדובה (בספרדית Agostina Cordova; נולדה ב-24 באוקטובר 1985) היא שחקנית ודוגמנית ארגנטינאית. בשנת 2003 הייתה בזוגיות עם ניקולס קברה לאחר מכן נפרדו. בשנת 2005 ניהלה מערכת יחסים עם גוסטבו מסקרדי. בשנת 2006 ניהלה מערכת יחסים עם שחקן הטניס חוזה אקוסו ב-2014 הם נפרדו. בשנים 2015-2016 ניהלה מערכת יחסים עם גסטון סופריטי. משנת 2016 מנהלת מערכת יחסים עם חואן שטינברג את הקריירה החלה בשנת 2003 בטלנובלה Dr Amor (ד"ר אהבה") בתפקיד ולרייה. בשנת 2004 השתתפה בסיטקום La niñera ("המטפלת) בתפקיד מאגי לארודה. בשנת 2005 שיחקה בטלנובלה Los Roldán (לוס רודלן) בתפקיד קמילה לצד חימנה ברון בשנת 2006 שיחקה בטלנובלה של כריס מורנה אלמה פיראטה לצד מריאנו מרטינס, ניקולס ואסקס, וחוליה קאלבו בתפקיד קנדלריה פאגליו. בשנת 2007 השתתפה בתוכנית של סוסנה חימנז. בשנת 2008 שיחקה בסדרה הספרדית Aquí no hay quien viva (כאן אף אחד לא חי) בתפקיד דיאנה בשנת 2009 חזרה לעבוד עם כריס מורנה ושיחקה בעונה השלישית של כמעט מלאכים לצד אמיליה אטיאס חימנה ברון אאוחניה סוארס ומריאנה אספוסיטו בתפקיד סול. בשנת 2010 שיחקה בטלנובלה Botineras בתפקיד קנדי לצד ניקולס קברה בשנת 2011 שיחקה בטלנובלה Los Únicos ("הייחודיים") לצד מריאנו מרטינס, אאוחניה סוארס וחימנה ברון בתפקיד ביאנקה בלה. באותה שנה שיחקה בתפקיד אורח בסדרה סוניקס. בשנת 2015 שיחקה בסדרה el otro no todo es lo que ves (השני שאותו לא רואים) בתפקיד דניאלה דה פליפו. באותה שנה שיחקה בסדרה Caminos de Guanajuato (דרכים של גואנחואטו) בתפקיד קרולינה. בשנת 2017 שיחקה בטלנובלה Quiero vivir a tu lado (אני רוצה לחיות לצידך) לצד חימנה ברון בתפקיד סולנה 2011 -Güelcom -מירנה 2012 -Amor a mares ("אהבת הימים") אנאליה 2014 -El otro: no todo es lo que ves (האחר שאותו לא רואים) דניאלה דל פליפו 2015-Expediente Santiso 2017 - Ley primera- מירנדה מדיה וקבצים בנושא אגוסטינה קורדובה בוויקישיתוף אגוסטינה קורדובה, במסד הנתונים הקולנועיים IMDb (באנגלית)
ימי פומפיי האחרונים (פירושונים)

האם התכוונתם ל... ימי פומפיי האחרונים – רומן אנגלי מאת אדוארד בולוור-ליטון משנת 1834 יצירות קולנוע: ימי פומפיי האחרונים (סרט, 1908) (אנ') – סרט אילם איטלקי בבימוי ארטורו אמברוזיו ימי פומפיי האחרונים (סרט, 1913) (אנ') – סרט אילם איטלקי בבימוי מריו קסריני ואלאוטריו רודולפי ימי פומפיי האחרונים (סרט, 1926) (אנ') – סרט אילם איטלקי בבימוי קרמינה גלונה ואמלטו פלרמי ימי פומפיי האחרונים (סרט, 1935) (אנ') – סרט אמריקאי בבימוי ארנסט שודסק ומריאן קופר ימי פומפיי האחרונים (סרט, 1950) (אנ') – סרט צרפתי-איטלקי בבימוי מרסל ל'ארבייה ופאולו מופה ימי פומפיי האחרונים (סרט, 1959) (אנ') – סרט איטלקי בבימוי סרג'ו לאונה ימי פומפיי האחרונים (מיני-סדרה) (אנ') – מיני-סדרה אמריקאית משנת 1984 בבימוי פיטר האנט היום האחרון של פומפיי: היום האחרון של פומפיי (ציור) (אנ') – ציור משנת 1830–1833 מאת קארל ברולוב היום האחרון של פומפיי (אופרה) (אנ') – אופרה איטלקית משנת 1825 מאת ג'ובאני פאצ'יני לליברטו מאת אנדראה לאונה טוטולה
מרדכי טברסקי מלויעב

רבי מרדכי טברסקי (מלויעב) (ה'ת"ר - י"ד בכסלו ה'תרס"ו) נכדו של רבי אהרן טברסקי, האדמו"ר השלישי מצ'רנוביל, בנו בכורו של בנו הגדול רבי מנחם נחום. היה אדמו"ר בלויעב ובשדה לבן. נולד בצ'רנוביל בתחילת שנת ה'ת"ר לרבי רבי מנחם נחום טברסקי ולגיטל בתו של רבי ישראל מליטשניץ חתנו של ה"אוהב ישראל" מאפטא. נישא ללאה בת שבע בתם של רבי שמואל אשכנזי ושל זוגתו המפורסמת רחל. עם פטירת אביו בדמי ימיו בכ"ז בשבט ה'תרל"א, מונה על ידי סביו רבי אהרן מצ'רנוביל למגיד ואדמו"ר בלויעב שבפלך מינסק כשסביו אף נסע לשבות עימו את שבתו הראשונה שם, בלויעב שימש כ-33 שנים באדמורו"ת. אחרי פטירת סבו אלפים מחסידי בית צ'רנוביל הסתופפו בצילו, והתפרסם לפועל ישועות גדול וללוחם גדול בהשכלה, והיה מוערך על צדיקי דורו. בשנת תרס"ה כשנה לפני פטירתו נחלש ועל כן עבר לשדה לבן שבבלארוס שהייתה עיר מתקדמת יותר בתנאי הרפואה והנהיג שם את חצירו. ביום ג' י"ד בכסלו תרס"ו נפטר שם, ואוהל הוקם על קברו בבית הקברות שדה לבן. במשך שנים רבות לא נודע מקום קברו עד שבשנת תשס"ב אותר ושוקם הקבר על ידי חסידי טשרנוביל בסיועו של הרב נפתלי צבי הלפרין רב הקהילה בירושלים, ואף נערך בחודש כסלו תשס"ג מסע של נכדו האדמו"ר מנחם נחום טברסקי עם חסידים רבים לרגל חנוכת הציון. כל עשרת בניו וחתניו כיהנו כאדמורי"ם: בנו האדמו"ר רבי אברהם יהושע העשיל טברסקי מלויעב בנו האדמו"ר רבי ברוך בן ציון טברסקי מלויעב אומאן בנו האדמו"ר רבי שלום יוסף טברסקי מלויעב שדה לבן בתו צפורה ברכה, אשת האדמו"ר רבי ירחמיאל משה הופשטיין מקוז'ניץ בתו חיה שרה, אשת האדמו"ר רבי יצחק הלוי פיצ'ניק (השני) מברזנה בתו בתיה רבקה, אשת האדמו"ר רבי אברהם פנחס ספרד מקיניוב אוסטראה - ארצות הברית בתו מירל, אשת האדמו"ר רבי ישראל שמואל נייהוז (השני) מטומשוב - חלם (נרצחו בשואה) בתו מרים, אשת האדמו"ר רבי יצחק מאיר מרשקוב זי"ע (נרצחו בשואה) בתו נחמה פעריל, אשת אחיינו האדמו"ר רבי אהרן מנחם נחום טברסקי מאזרניץ קשינוב (נרצחו בשואה) בתו חנה, אשת האדמו"ר רבי אברהם יעקב מבויאן לבוב (נרצחו בשואה) מרדכי דוב טווערסקי (1839-1903), דף שער בספרייה הלאומית בנו של רבי אהרן מצ'רנוביל חמיו של רבי יהושע מבעלזא, רבי אברהם יהושע העשיל מסקווירא, ורבי יוסף הלוי מברעזנא ועוד בת הרה"ק רבי יצחק מאיר מזינקוב זי"ע, ראה אודותיה בספר מטה אהרן (פיצ'ניק), וכן ראה דבר תורה בשמה בספר דעת זקנים- שיחת חולין של תלמידי חכמים, סאניק תרמ״א מסעיהם למוצאיהם, צ'רנוביל ראו באוצר החכמה ספר מסעיהם למוצאיהם
קרי פוקס

קרי לורן פוקס (באנגלית: Kerry Lauren Fox; נולדה ב-30 ביולי 1966) היא שחקנית ניו זילנדית. היא זכתה להכרה ב-1990 כשגילמה את דמותה של הסופרת ג'נט פריים בסרט "מלאך אצל שולחני" בבימויה של ג'יין קמפיון, שעליו זכתה בפרס הקולנוע והטלוויזיה הניו זילנדי לשחקנית הטובה ביותר. קרי פוקס נולדה בוולינגטון שבניו זילנד. יש לה קריירה בינלאומית, והיא מופיעה בסרטי קולנוע עצמאיים ובטלוויזיה. פוקס זכתה לשבחים והייתה מועמדת לפרס מכון הסרטים האוסטרלי על תפקידה בסרט הדרמה "חיי כפר". היא כיכבה בסרטו של דני בויל "חברים לרצח" לצדו של יואן מקגרגור, והייתה מועמדת לפרס האקדמיה הקנדית (פרס ג'יני) על הופעתה בתפקיד משנה בסרט "הגן התלוי". על הופעתה בתפקיד קלייר בסרט "אינטימיות" משנת 2001 בבימויו של פטריס שרו, זכתה פוקס בפרס דוב הכסף לשחקנית הטובה ביותר בפסטיבל הסרטים הבינלאומי בברלין. בסתיו 2009 שיחקה פוקס לצדם של ג'ון סים, לוסי קוהו ואיאן הארט בהפקה של תיאטרון הדוכס מיורק למחזה "Speaking In Tongues" מאת המחזאי האוסטרלי אנדרו בובל. ב-2011 גילמה פוקס את אוריאל לאמב בעיבוד הטלוויזיוני לרומן "Cloudstreet" מאת טים וינטון. מדיה וקבצים בנושא קרי פוקס בוויקישיתוף קרי פוקס, במסד הנתונים הקולנועיים IMDb (באנגלית) קרי פוקס, באתר "אידיבי", מאגר הידע העברי לקולנוע ישראלי ועולמי קרי פוקס, באתר AllMovie (באנגלית) קרי פוקס, במסד הנתונים הקולנועיים KinoPoisk (ברוסית) "Archived copy". אורכב מ-המקור ב-15 במרץ 2016. נבדק ב-2015-09-27. {{cite web}}: (עזרה); (עזרה) Darke, Chris (30 ביוני 2001). "Truly, madly, explicitly". The Guardian. {{cite web}}: (עזרה) Linklater, Alexander (21 ביוני 2001). "Dangerous liaisons". The Guardian. {{cite web}}: (עזרה)
אורן שמחה

אורן שמחה (נולד בשנת 1979) הוא קצין בצה"ל בדרגת אלוף-משנה. שימש כמפקד חטיבת הנח"ל, מפקד עוצבת הגולן, מפקד חטיבת עציוני ומפקד גדס"ר נח"ל. שמחה נולד וגדל בקיבוץ נצר סרני, למד בבית הספר המקומי, בוגר מחזור מ"ה. התגייס לצה"ל בשנת 1998, והתנדב לשייטת 13. השלים את הכשרת מסלול הלוחם בשייטת, ויצא לקורס קציני חי"ר. בסיום הקורס שב לשייטת ומונה למפקד צוות. לאחר מבצע חומת מגן השתתף בלחימה כנגד הטרור הפלסטיני באינתיפאדה השנייה. במהלך מלחמת לבנון השנייה השתתף בין היתר במבצע יער הנגב. לאחר מספר תפקידי פיקוד בשייטת, עבר לחטיבת הנח"ל ומונה למפקד פלחה"ן נח"ל בין השנים 2006–2007. לאחר מכן יצא ללימודים בפו"ם. לאחר שהועלה לדרגת סא"ל מונה למפקד פלגת לוחמים בשייטת 13, ושירת בתפקיד עד שנת 2016. הוא הוביל אותה בין היתר במבצע צוק איתן. במהלך המבצע הוביל כוח להשמדת מתחם חמאס ששכן לחופי עזה ממנו נורו רקטות ארוכות טווח לעבר חדרה. לאחר מכן מונה למפקד גדס"ר נח"ל, ושירת בתפקיד בין השנים 2016–2018. ב-21 במרץ 2018 הועלה לדרגת אל"ם ומונה למפקד חטיבת עציוני, תפקיד אותו מילא עד 11 ביוני 2020. ב-6 ביולי 2020 מונה למפקד עוצבת הגולן, תפקיד בו שירת עד 23 באוגוסט 2021. ב-1 בספטמבר 2021 מונה למפקד חטיבת הנח"ל, ב-28 במאי 2023 יצא ללימודים בחו"ל. שמחה נחשב כחבר קיבוץ ומתגורר בקיבוץ נצר סרני, נשוי למירב שמחה, עובדת סוציאלית במקצועה, ואב לשלושה. בעל תואר ראשון בפוליטיקה וממשל מהמרכז הבינתחומי הרצליה, ותואר שני בלימודי ביטחון מאוניברסיטת חיפה. לאורן שלושה אחים כאשר אחיו הבכור הוא ליאור שמחה, מזכ"ל התנועה הקיבוצית. מדיה וקבצים בנושא אורן שמחה בוויקישיתוף יואב זיתון, לאחר מותו של שרון אסמן ז"ל: אל"ם אורן שמחה ימונה למח"ט הנח"ל, באתר ynet, 22 ביולי 2021 אמיר בוחבוט‏, רגע לפני שהוא מסיים: מח"ט הנח"ל מספר על המבצעים, ההכנות למלחמה והחברים שנפלו, באתר וואלה, 3 ביוני 2023 עדי חשמונאי, דורות התקומה: שרדו את השואה, שבו לחיים בישראל והגשימו את תקוותיהם הגדולות, באתר ישראל היום, 8 באפריל 2021 אמיר בוחבוט‏, אימון באישור המפקד בקור "אפס": מחדל מות הלוחם - שלב אחר שלב, באתר וואלה, 8 בינואר 2019 גל פרל פינקל, בלי ימי חסד, באתר זמן ישראל, 6 באוגוסט 2020 מי זכה באליפות הפתע של צה"ל?, באתר ערוץ 7, 6 בדצמבר 2017 אלוף משנה אורן מונה למפקד חטיבת "עציוני", באתר צה"ל, 21 במרץ 2018 קובי פינקלר, אלוף-משנה אורן שמחה מונה למפקד חטיבת הגולן והחרמון, באתר ערוץ 7, 7 ביולי 2020 אל"ם אורן שמחה סוכם לתפקיד מפקד חטיבת הנח"ל, באתר צה"ל, 22 ביולי 2021 אל"ם אורן שמחה נכנס לתפקיד מפקד חטיבת הנח"ל, באתר צה"ל, 1 בספטמבר 2021 [https://www.facebook.com/Liorzimche1/photos/937562960466566/?locale=ms_MY&paipv=0&eav=AfZoyOW3B1OPKNwKt17M57B5JduzPuGlf7WfCQTfxoL8mv4ZVISfg6U7LesLukzXTE8&_rdr פוסט בפייסבוק ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
שומר החומות (שיר)

"שומר החומות" הוא פזמון עברי שכתב דן אלמגור, הלחין בני נגרי ובוצע לראשונה ב-1977 על ידי צוות הווי פיקוד המרכז עם הסולן יואל לרנר. במאי 2021, על רקע מבצע שומר החומות, הוסיף אלמגור בית חדש לשיר. השיר יצא לאור בשנת 1977 במסגרת התוכנית "שירי ירושלים" של צוות הווי פיקוד מרכז. הוא יצא כתקליט שדרים נוסף על שני שירים נוספים שהוציא הצוות, אך לא נכלל בתקליט. (כשנה לאחר מכן פורק הצוות בשל החלטתו של הרמטכ"ל רפאל איתן לפרק את הלהקות הצבאיות). צוות הווי פיקוד מרכז ביצע את השיר בתוכנית הטלוויזיה "עוד להיט" בערוץ הראשון. בשניות הראשונות של הסרטון נראה מגיש התוכנית דורי בן זאב עולה על סולם לבוש במדי צה"ל, מזיז את שפתיו ושר, כאשר ברקע נשמע קולו של הסולן יואל לרנר. לאחר מספר שניות מוסטת המצלמה לעבר הזמר. בין זמרות הליווי בשיר הייתה מזי כהן. השיר צעד במצעדי הפזמונים של גלי בצה"ל במשך 27 שבועות מתוכן שבועיים במקום ראשון והוא הגיע למקום השני במצעד הפזמונים השנתי לשנת תשל"ח של גלי צה"ל[דרוש מקור]. בשנת 2016 הוציא הזמר ליאור פרחי גרסת כיסוי לשיר, במסגרת אלבום שכלל חידושים לקלאסיקות ישראליות. ב-12 במאי 2021, על רקע מבצע שומר החומות שערך צה"ל ברצועת עזה וירי הרקטות מעזה לעבר ישראל, חיבר אלמגור בשבתו במקלט בית נוסף לשיר. השיר מדבר על חייל השומר על חומות העיר העתיקה בירושלים במסגרת שירותו הצבאי. החייל מציין שכאשר היה בבית הספר דקלם את הפסוק מספר ישעיהו "על חומותיך ירושלים הפקדתי שומרים" (ספר ישעיהו, פרק ס"ב, פסוק ו'). בשיר הרמז נוסף מספר ישעיהו: "שומר מלילה מה מליל" (ספר ישעיהו, פרק כ"א, פסוק י"א). בשיר תיאורים מן הסביבה: השוק, קולות רוכלים ועגלות, וכן קולות של מואזין הנשמע ברקע. בשיר מביע החייל שאיפה ליום שיגיע השלום ובו "לא נזדקק עוד לשומרים". מילות השיר "שומר החומות", באתר שירונט שומר החומות, באוסף המוזיקה הישראלית השיר בביצועו המקורי, סרטון בערוץ "של דן אלמגור", באתר יוטיוב נדב גליק, כן כן, מי זוכר את החייל ששר קול ב' לצד יואל לרנר ב"שומר החומות"?, באתר Xnet‏, 28 באפריל 2020 עופר גביש, שומר החומות (אני עומד על החומה), באתר עופר גביש אירועי זמר מבצע שומר החומות, דן אלמגור כתב בית חדש לשיר, באתר "סרוגים", 12 במאי 2021 עופר גביש, שומר החומות (אני עומד על החומה), באתר עופר גביש אירועי זמר שומר החומות: ליאור פרחי מחדש קלאסיקות ישראליות, באתר מעריב אונליין, 31 במרץ 2016 ישי שנרב, על המזרן בתוך מקלט: דן אלמגור, מחבר השיר שומר החומות, בבית חדש, באתר גלי צה"ל ציוץ של ישי שנרב ברשת החברתית אקס (טוויטר), 12 במאי 2021 דוד אסף‏, 'שומר החומות' החדש, בבלוג "עונג שבת", 12 במאי 2021
הגלקסיה הננסית משאבה

הגלקסיה הננסית משאבה היא גלקסיה ננסית, שמסווגת לפעמים כגלקסיה לא-סדורה ולפעמים כגלקסיה אליפטית, ושנמצאת בקבוצת הכוכבים משאבה במרחק של כ-4.4 מיליון שנות אור ממערכת השמש, סמוך לקצה של הקבוצה המקומית. בסביבת הגלקסיה נמצאות גם NGC 3109, גלקסיית סקסטנט A וגלקסיית סקסטנט B שמהוות ביחד תת-קבוצה של גלקסיות שנקראת קבוצת NGC 3109 או קבוצת משאבה - סקסטנט. גלקסיות הקבוצה נמצאות במרחק של בין 5.2 מיליון שנות אור ל-5.8 מיליון שנות אור ממרכזה של הקבוצה המקומית (הגלקסיה הננסית משאבה היא במרחק של 5.6 מיליון שנות אור) וחלק מהחוקרים רואים בה קבוצת גלקסיות נפרדת מהקבוצה המקומית, כך ששייכותה של הגלקסיה הננסית משאבה לקבוצה המקומית מוטלת בספק. לגלקסיה בהירות נראית מדרגה 15.2 והיא התגלתה בשנת 1997 על ידי האסטרונומים אלן וייטינג, מייק אירווין וג'ורג' האו בתמונות של המצפה האירופי הדרומי. הגלקסיה נמצאת כ-6.3 מעלות מצפון-מערב לכוכב העמום α במשאבה וכ-1.2 מעלות מדרום לגלקסיה NGC 3109. מכיוון שהמרחק של שתיהן ממערכת השמש דומה, מרחק זוויתי זה שקול למרחק של כ-135,000 שנות אור ביניהן, כך שהן קרובות יחסית וייתכן שהן קשורות כבידתית זו לזו. גודלה הזוויתי של הגלקסיה הוא כ-2 דקות קשת שממרחקה שקול לקוטר של כ-2,560 שנות אור, מסתה מוערכת בכ-‎4.1×107‎ מסות שמש, כ-100 מיליוניות ממסת שביל החלב, אך מסת הכוכבים הנראים שבה היא רק כ-‎1.3×106‎ מסות שמש ובנוסף יש בה כמות קטנה של מימן נייטרלי שמסתו מוערכת בכ-‎7.3×105‎. שאר מסת הגלקסיה, כ-95%, מורכבת מחומר אפל שטיבו אינו ידוע. בהירותה הנראית הכוללת של הגלקסיה היא פי 1.2 מיליון מעוצמת ההארה של השמש והמתכתיות הממוצעת של כוכבי הגלקסיה נמוכה למדי ועומדת על כ-2.5% מזו של השמש, מה שמצביע על אוכלוסיית כוכבים זקנה יחסית לזו של שביל החלב. למרות שאוכלוסיית כוכבי הגלקסיה היא זקנה יחסית, בחלקה המרכזי נמצא ריכוז של כוכבים צעירים יחסית שגילם הוא לכל היותר עשרות מיליוני שנים, כך שבמרכז הגלקסיה עדיין מתרחשת יצירה של כוכבים חדשים. דבר זה מאפיין יותר גלקסיות לא-סדורות ננסיות לעומת גלקסיות אליפטיות ננסיות שבהן בדרך כלל כמעט שאין גז מימן חופשי ויצירה של כוכבים, ולכן היא מסווגת גם כגלקסיה לא-סדורה, למרות שעל פי צורתה היא גלקסיה אליפטית ננסית. מדיה וקבצים בנושא הגלקסיה הננסית משאבה בוויקישיתוף הגלקסיה הננסית משאבה, בבסיס הנתונים SIMBAD לגרמי שמיים אסטרונומיים SIMBAD: Antlia Dwarf Galaxy NED: Antlia Dwarf Galaxy A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 10 (2012) A. Aparicio, J. J. Dalcanton, C. Gallart & D. Martinez-Delgado: The Nature of the Antlia Galaxy: A New Dwarf Irregular in the Outskirts of the Local Group, The Astronomical Journal, vol. 114, p. 1455-6 (1997) S. van den Bergh: The Nearest Group of Galaxies, The Astrophysical Journal, Vol. 517, Iss. 2, pp. L97 (1999) A. B. Whiting, M. J. Irwin & G. K. T. Hau: A new galaxy in the local group: The antlia dwarf galaxy., Astronomical Journal vol. 114, p. 996 (1997) A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 24 (2012) K. A. Pimbblet & W. J. Couch: Antlia Dwarf Galaxy: distance, quantitative morphology and recent formation history via statistical field correction, Monthly Notices of the Royal Astronomical Society, Vol. 419, Iss. 2, p. 10 (2012)